लेट फीस के साथ छात्र परीक्षा फॉर्म 31 दिसंबर तक भर सकेंगे। बोर्ड के मुताबिक, परीक्षा आवेदन पर हर छात्र का मोबाइल व आधार नंबर लिखा जाएगा। ऐसे छात्र, जिन्हें हाल ही में पूरक की श्रेणी में रखा गया है, उन्हें परीक्षा फॉर्म भरने के लिए रिजल्ट आने के 30 दिन तक का अतिरिक्त समय दिया जाएगा। जो छात्र वर्ष 2018 की परीक्षा में पास नहीं हो सके हैं, उन्हें ही इस साल नियमित प्रवेश की पात्रता होगी। नियमित छात्र के लिए 75 फीसदी उपस्थिति अनिवार्य होगी। विशेष परिस्थितियों में 10 फीसदी की छूट मिलेगी पर यह बोर्ड के सक्षम अधिकारी देंगे। जो छात्र किसी खेल में एक्सपर्ट हैं या फिर जिन्होंने कोई विशेष उपलब्धि हासिल की है, उन्हें 60 फीसदी हाजिरी तक नियमित प्रवेश मिलेगा।